Document ID: 32005D0043

32005D0043
L 020/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 30 декември 2004 година
за изменение на Решение 95/388/ЕО относно актуализирането на образците на здравните сертификати за търговията в рамките на Общността със сперма, яйцеклетки и ембриони от овце и кози
(нотифицирано под номер С(2004) 5544)
(текст от значение за ЕИП)
(2005/43/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по-специално член 11, параграф 2, четвърто тире и член 11, параграф 3, трето тире от нея,
като има предвид, че:
(1)
Директива 92/65/ЕИО определя ветеринарно-санитарните условия, регулиращи търговията със сперма, яйцеклетки и ембриони от овце и кози.
(2)
Решение 95/388/ЕО на Комисията (2) определя образеца на сертификата, приложим за тази търговия.
(3)
Регламент (ЕО) № 999/2001 на Европейския парламент и на Съвета от 22 май 2001 г. за определяне на правила за превенция, контрол и ликвидиране на някои трансмисивни спонгиформни енцефалопатии (3) към настоящия момент осигурява правното основание за всички мерки, свързани с ТСЕ по животните. Регламент (ЕО) № 1492/2004 на Комисията измени Регламент (ЕО) № 999/2001 с цел изясняване на специфичните изисквания за ТСЕ при търговията със сперма, яйцеклетки и ембриони от овце и кози и предвиждане на дерогации за сперма и ембриони на животни от определени генотипове.
(4)
Следователно е необходимо образецът на ветеринарно-санитарни сертификати в приложения I и II към Решение 95/388/ЕО да се приведе в съответствие с актуализираните правила.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
1. Приложение I към Решение 95/388/ЕО се заменя с приложение I към настоящото решение.
2. Приложение II към Решение 95/388/ЕО се заменя с приложение II към настоящото решение.
Член 2
Настоящото решение се прилага от 1 януари 2005 година.
Член 3
Адресати на настоящото решение са държавите-членки.
Съставено в Брюксел на 30 декември 2004 година.

Labels: 0
3
16
6